Source: https://hitelesmozgalom.eoldal.hu/cikkek/kerdeseink-es-a-kapott-valaszok/harom-keres-a-kuria-elnokehez.html
Timestamp: 2020-02-26 08:26:20+00:00

Document:
HITELES MOZGALOM - Kérdéseink és a kapott válaszok - Három kérés a Kúria elnökéhez
Három kérés a Kúria elnökéhez
Tisztelt Darák Péter elnök úr!
kuria@kuria.birosag.hu
Elnokhelyettes@kuria.birosag.hu
Egy hónapja állította Ön, hogy a bírósági döntések célja a társadalmi béke fenntartása:
„Az igazságszolgáltatás feladata, hogy a társadalmi konfliktusokat végső soron kezelje. Célja az is, hogy a megoldásait a társadalommal elfogadtassa, ami ugyanakkor csak akkor történhet meg, ha a társadalom bízik a bíróságokban, azok függetlenségében.”
Az elmúlt években számtalan levelet, elemzést írtunk Önnek és a Kúria vezető munkatársainak a devizahitelezéssel kapcsolatban. Mindannyian tudjuk, hogy nagyon súlyos társadalmi konfliktus alakult ki, melyet már réges-rég meg kellett volna oldaniuk a bíróságoknak. A Kúria nem tudott olyan iránymutatást adni, hogy a bíróságok megfelelően kezeljék az ügyeket. Minként Wellmann György nyilatkozta közel 18 hónapja: „a devizahiteles problematika olyan, mint egy többfelvonásos dráma, az ország bíróságai 7-8 éve küszködnek ezekkel az ügyekkel"
Mint a Kúrián elkészült tanulmány megállapítja a kiszivárgott anyagok alapján, „a perekben az adósok semmisség iránti kezdeményezésének elutasítása téves jogértelmezésen, illetve a joggyakorlat belső ellentmondásain alapszik.”
A társadalmi béke fenntartása érdekében kérjük a Kúriát, hogy
1. hozza nyilvánosságra az elkészült vitaanyagot és az összegző jelentést
„A Kúria Elnöke által az ún. devizahiteles érvénytelenségi perek jogalkalmazási kérdéseinek vizsgálatára felállított Konzultációs Testület a 2019. április 10-ei ülésén megtárgyalta azt az vitaanyagot, amely a Kúria által több mint 140 ügy vizsgálata alapján készült az árfolyam kockázatot a fogyasztóra telepítő szerződési kikötések tisztességtelenségével kapcsolatos országos bírói gyakorlatról”;
2. hozza nyilvánosságra a devizahiteles polgári jogegységi határozatok előkészítésekor beérkezett szakmai anyagokat, a feltett kérdéseket és azt, hogy milyen szervezeteket kértek fel véleményük kifejtésére;
3. szervezzen a Kúria nyilvános devizahiteles konferenciát az eltérő nézetek feltárása valamint az igazság, a valóság megismerése érdekében.
A banki károsultak több százezres tábora akkor fogadja el a történtek után a Kúria korábbi és mostani döntéseit, ha a Kúria őszintén vállalja a nyilvánosságot és bizonyítja hogy szakmailag megalapozott döntéseket hozott az elmúlt években.
Addig kell a Kúriának lépnie, amíg a társdalom többsége bízik a bíróságokban és azok függetlenségében. Nekünk már évekkel ezelőtt megingott a bizodalmunk. Ahhoz, hogy ismét bízzunk, a Kúriának sokat kell tennie. Elsőként is kívánatos, hogy eleget tegyen az ismertetett kéréseinknek. Ezzel tudja a Kúria a függetlenségét és a társadalom iránti elkötelezettségét leginkább bizonyítani.
Hiteles Mozgalom - Arany Liliom Alapítvány
Aki úgy véli, hogy lehet ennél ütősebb levelet is írni, az ne fogja vissza magát - fogalmazza meg és küldje el! Ne a Hiteles Mozgalomnak természetesen, hanem közvetlenül a Kúriának.
Megtisztelsz azonban, ha mi is kapunk egy másolatot a leveledből:

References: Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria